**OBRAZEC ŠT. 7**

Številka: 4300-9/2016/2

Datum: 25. 5. 2016

**Povabilo k oddaji ponudbe za grafično oblikovanje logotipa Gledoskop, ozadja spletne strani in pasic**

Vsebina

[A. Namen povpraševanja C](#_Toc451335389)

[B. Vsebina povpraševanja C](#_Toc451335390)

[C. Pogoji, ki jih mora izpolnjevati ponudnik D](#_Toc451335391)

[D. Merila za izbiro najugodnejše ponudbe D](#_Toc451335392)

[E. Način in rok za predložitev ponudbe F](#_Toc451335393)

[F. Pogoji za pravilnost ponudbe F](#_Toc451335394)

[G. Pojasnila ponudnikom F](#_Toc451335395)

# Namen povpraševanja

Spletna stran Gledoskop (www.gledoskop.si) je namenjena aktivnostim na področju zaščite otrok in mladoletnikov pred potencialno škodljivimi avdiovizualnimi vsebinami v skladu z določili Zakona o avdiovizualnih medijskih storitvah (ZAvMS). Glavni namen spletne strani je implementacija informacijsko podprtega sistema za klasifikacijo in označevanje otrokom in mladoletnikom potencialno škodljivih programskih vsebin v linearnih in nelinearnih avdiovizualnih medijskih storitvah, ki je načrtovana v Programu dela in finančnem načrtu Agencije za komunikacijska omrežja in storitve za leto 2016.

Agencija je sistem razvila v sodelovanju z nizozemskim inštitutom za klasifikacijo avdiovizualnih medijev NICAM, ki zagotavlja informacijsko podporo sistema in osnovne gradnike spletne strani. Agencija bo stran uporabljala tudi kot platformo za spodbujanje medijske pismenosti in na njej objavljala priporočila za varno, odgovorno in kritično rabo vsebin, poudarke aktualnih raziskav ter namige glede otrokom namenjenih medijskih vsebin, programov ali dejavnosti.

Orodje za klasifikacijo vsebin (na Nizozemskem Kijkwijzer, dostopno na www.kijkwijzer.nl) je agencija za potrebe rabe v Sloveniji poimenovala Gledoskop. Širše to ime uporablja tudi za platformo za promocijo medijske pismenosti. Zaradi navezave na avdiovizualno kulturo, pa tudi sicer – zaradi večje prepoznavnosti, vidnosti in odmevnosti, ter s tem večje učinkovitosti, si agencija prizadeva za ustrezno grafično podobo strani, prilagojeno posebnostim slovenske različice orodja in platforme. Osnovno postavitev strani, ki jo zagotavlja NICAM, je zato treba opremiti z ustrezno oblikovanim ozadjem in pasicami ter logotipom, tako da bodo tvorili po najvišjih oblikovalskih standardih zaključeno in prepoznavno celoto.

Ker je stran namenjena tako registriranim koderjem za klasifikacijo in označevanje vsebin, kot drugim medijskim ustvarjalcem, staršem, otrokom in širši javnosti, je torej pomembno, da je obenem funkcionalna in prepoznavna. Namen javnega naročila je zato oblikovanje logotipa, ozadja in pasic za spletno stran, ki jih bo odlikovala izvirnost, prilagojenost ciljni javnosti in skladnost s podobo spletne strani.

# Vsebina povpraševanja

Predmet javnega naročila je oblikovanje logotipa Gledoskop, oblikovanje ozadja in treh (3) pasic na spletni strani. Prepoznavnost sistema za razvrščanje in označevanje avdiovizualnih vsebin in tudi širšega projekta spodbujanja medijske pismenosti, ki ga pripravlja agencija, ter s tem doseganje njunih ciljev, se lahko doseže z inovativno zastavljenim in kakovostno izvedenim celostnim oblikovanjem grafične podobe. Pri tem je velikega pomena oblikovanje logotipa Gledoskop, ki se bo pojavljal v vlogi zaščitne znamke projekta agencije. Logotip, ozadje in pasice morajo biti oblikovani po visokih oblikovalskih standardih, tako da oblikovanje upošteva ciljne javnosti ter naravo projekta, ki je namenjen obveščanju o otrokom in mladoletnikom potencialno škodljivih programskih vsebinah in spodbujanju medijske pismenosti. Vsaka od treh pasic mora biti oblikovana tako, da je jasno razvidno, katero izmed treh osnovnih ciljnih javnosti naslavlja, tj. ponudnike vsebin, starše oziroma otroke. Hkrati morajo biti vsi elementi oblikovani na način, da so skladni s celotno grafično podobo spletne strani.

Obveznosti se prevzemajo s pogodbo za čas trajanja poslovnega razmerja, ki ga ta določa.

Rok izvedbe storitve je 30 dni od podpisa pogodbe.

Plačilni rok je 30 dni po končani opravljeni storitvi.

# Pogoji, ki jih mora izpolnjevati ponudnik

Ponudnik mora biti ustrezno strokovno, tehnično in kadrovsko usposobljen, kar izkazuje s svojimi kompetencami, razvidnimi iz portfolia, ter navedbo ustrezne izobrazbe projektne skupine oziroma projektnega izvajalca in referenc.

Ponudnik mora imeti vsaj 5 referenc s področja grafičnega oblikovanja, od katerih morata biti vsaj 2 s področja oblikovanje logotipa in vsaj 2 s področja grafičnega oblikovanja spletnih strani. Ponudnik reference dokazuje z izpolnjenimi referenčnimi potrdili iz obrazca št. 4., pri čemer ni nujno, da so ta potrjena tudi s strani naročnika posla. Agencija lahko v primeru dvoma vse reference preveri pri navedenih kontaktnih osebah.

Ponudnik mora predložiti seznam projektne skupine (obrazec št. 6), v katerem mora navesti vsaj enega člana, ki mora imeti izobrazbo s področja oblikovanja in izkušnje s področja grafičnega oblikovanja logotipa in spletne strani. Ponudnik izkušnje zaposlenega dokazuje s predložitvijo vsaj ene reference za grafično oblikovanje logotipa in ene reference za grafično oblikovanje spletne strani.

Če portfolio ponudnika ni prosto dostopen na spletu, ga mora ponudnik priložiti. V kolikor je ponudnik za svoje delo s področja grafičnega oblikovanja prejel nagrade ali priznanja, jih navede v obrazcu št. 5.

# Merila za izbiro najugodnejše ponudbe

Merilo za izbiro najugodnejšega ponudnika je ekonomsko najugodnejša ponudba.

**1. Ponujena cena = 60 točk**

Pri tem merilu se dodeljuje točke glede na višino cene za izvedbo predmeta javnega naročila. Ponujena cena mora vključevati vse stroške ponudnika.

Število točk pri tem merilu se izračuna (po spodaj navedeni formuli) kot razmerje med najnižjo ponujeno ceno in ceno ponudbe, ki se ocenjuje. Dobljeno število se pomnoži s 60 in zaokroži na eno decimalno mesto. Ponudnik, ki v ponudbi ponuja najnižjo ceno, dobi 60 točk.

P = (Pmin/PX) x 60

P = Število točk za merilo »Ponujena cena«

Pmin = Najnižja ponujena cena

PX = Cena, ki se ocenjuje

**2. Reference ponudnikov = 30 točk**

Pri tem merilu se dodeljuje točke glede na število referenc ponudnikov. Naročnik bo pri ocenjevanju tega merila upošteval reference iz obrazca št. 4, vendar skupaj največ 20 referenc. Naročnik bo pri ocenjevanju tega merila upošteval naslednje reference:

* Reference s področja oblikovanja logotipa.
* Reference s področja grafičnega oblikovanja spletnih strani.

Število točk pri tem merilu se izračuna (po spodaj navedeni formuli) kot razmerje med številom ustreznih referenc v ponudbi, ki se ocenjuje, in najvišjim številom ustreznih referenc. Dobljeno število se pomnoži s 30 in zaokroži na eno decimalno mesto. Ponudba z največjim številom ustreznih referenc dobi 30 točk.

R = (RX/RMax) x 30

R = Število točk za merilo »Reference ponudnikov«

RX = Število vseh ustreznih referenc za ponudbo, ki se ocenjuje

RMax = Najvišje število vseh ustreznih referenc

**3. Nagrade in/ali priznanja ponudnikov = 10 točk**

Pri tem merilu se dodeljuje točke glede na to, ali ima ponudnik za svoje dosežke na področju grafičnega oblikovanja posebne nagrade ali priznanja. Te dokumente ponudnik posebej priloži k ponudbi. Naročnik bo pri ocenjevanju tega merila upošteval nagrade oziroma priznanja iz obrazca št. 5, in sicer skupaj največ 5 nagrad in/ali priznanj.

Število točk pri tem merilu se izračuna (po spodaj navedeni formuli) kot razmerje med številom nagrad oziroma priznanj v ponudbi, ki se ocenjuje, in najvišjim številom nagrad oziroma priznanj. Dobljeno število se pomnoži z 10 in zaokroži na eno decimalno mesto. Ponudba z največjim številom nagrad oziroma priznanj dobi 10 točk.

N = (NX/PMax) x 10

N = Število točk za merilo »Nagrade in/ali priznanja ponudnikov«

NX = Število nagrad/priznanj za ponudbo, ki se ocenjuje

NMax = Najvišje število nagrad/priznanj

**4. Način izbire najugodnejše ponudbe**

Skupno število točk se izračuna kot seštevek točk za merilo »Ponujena cena«, točk za merilo »Reference ponudnikov« in točk za merilo »Nagrade in/ali priznanja ponudnikov«. Največje možno število točk je 100.

**T = P + R + N**

Ponudba, ki bo izpolnjevala vse pogoje in bo dosegla najvišje število točk, bo določena kot ekonomsko najugodnejša ponudba.

V primeru, da dve ponudbi dosežeta isto število točk, se bo izbor ponudb točkoval v skladu z naslednjim merilom:

1. Izbrana bo ponudba z večjim številom točk na podlagi merila »Reference ponudnikov«.
2. Če sta dve ali več ponudb še vedno enakovredni, bo izbrana ponudba z večjim številom točk na podlagi merila »Ponujena cena«.
3. Če sta dve ali več ponudb še vedno enakovredni, bo izbranega ponudnika določil žreb.

Agencija si pridržuje pravico, da ne izbere nobenega ponudnika.

# Način in rok za predložitev ponudbe

Svojo ponudbo pošljite v zaprti kuverti, s pripisom »Ponudba za grafično oblikovanje logotipa Gledoskop, ozadja spletne strani in pasic – NE ODPIRAJ« na naslov:

**Agencija za komunikacijska omrežja in storitve Republike Slovenije**

**Stegne 7**

**1000 Ljubljana**

Vašo ponudbo pričakujemo najkasneje do **6. 6. 2016 do 9.00 ure**.

# Pogoji za pravilnost ponudbe

Dokumentacija, ki jo morajo predložiti ponudniki:

- Podatki o ponudniku (OBR-1),

- Predračun (OBR-2),

- Vzorec pogodbe (OBR-3)

- Reference ponudnika (OBR-4),

- Nagrade in/ali priznanja ponudnika (OBR-5),

- Seznam projektne skupine (OBR-6),

- Izjava o izpolnjevanju pogojev iz točke C povabila (lastna izjava),

- Navedba veljavnosti ponudbe.

# Pojasnila ponudnikom

Informacije o naročniku so dostopne na [www.akos-rs.si](http://www.akos-rs.si).

Ponudnik lahko pridobi dodatna pojasnila o povabilu k oddaji ponudbe najpozneje do **3. 6. 2016** pri Tanji Kerševan Smokvina (tel.: 01 583 63 80, e-naslov: tanja.kersevan-smokvina@akos-rs.si).

OBR-1

**PODATKI O PONUDNIKU**

|  |  |
| --- | --- |
| **Ponudnik (firma ali naziv)** |       |
| **Naslov** |       |
| **Zakoniti zastopnik** |       |
| **Matična številka** |       |
| **Davčna številka oz. ID številka za DDV** |       |
| **Zavezanec za DDV (DA/NE)** |       |
| **Številka transakcijskega računa in naziv banke pri kateri je odprt** |       |
| **Telefon** |       |
| **Telefaks** |       |
| **Elektronska pošta** |       |
| **Odgovorna oseba za****podpis ponudbe in pogodbe** |       |
| **Kontaktna oseba** |       |
| **Elektronska pošta/telefon kontaktne osebe** |       |

Kraj in datum: Žig in podpis ponudnika:

 OBR-2

**PREDRAČUN**

**PREDMET JAVNEGA NAROČILA:** Grafično oblikovanje logotipa Gledoskop, ozadja spletne strani in pasic

|  |  |  |  |  |  |  |
| --- | --- | --- | --- | --- | --- | --- |
| ZŠ | Opis blaga/storitve | Enota mer (EM) | Količina | Cena na EM brez DDV: | DDV(%) | Vrednost brez DDV: |
| 1. | **Oblikovanje logotipa Gledoskop** | oblikovanje | 1 |       | 22 |       |
| 2.  | **Grafično oblikovanje ozadja spletne strani Gledoskop** | oblikovanje | 1 |       | 22 |       |
| 3. | **Grafično oblikovanje pasic na spletni strani Gledoskop** | oblikovanje | 3 |       | 22 |       |
| Vrednost brez DDV skupaj: |       |
| Znesek davka: |       |
| **Za plačilo v EUR z DDV:** |       |

Dne: \_\_\_\_\_\_\_\_\_\_\_\_\_\_\_\_ Žig in podpis ponudnika:

\_\_\_\_\_\_\_\_\_\_\_\_\_\_\_\_\_\_\_\_\_\_\_

OBR-3

**VZOREC POGODBE**

**Agencija za komunikacijska omrežja in storitve Republike Slovenije**

Stegne 7, p.p. 418, 1001 Ljubljana, matična številka 1332899, davčna številka SI10482369, ki jo zastopa direktor Franc Dolenc

(v nadaljnjem besedilu: naročnik)

in

, matična številka , davčna številka , ki ga zastopa

(v nadaljnjem besedilu: izvajalec)

skleneta

**POGODBO št. \_\_\_**

**o izvedbi grafičnega oblikovanja**

**UVODNE DOLOČBE**

1. člen

(1) Pogodbeni stranki uvodoma ugotavljata, da:

- je naročnik v skladu z 2. točko 3. člena Pravilnika o javnem naročanju št. 0073-19/2015/1 z dne 4. 12. 2015 (v nadaljevanju: Pravilnik) izvedel enostavni postopek javnega naročila za »Grafično oblikovanje logotipa Gledoskop, ozadja spletne strani in pasic«;

- je naročnik v skladu s 25. členom Pravilnika izbral izvajalca kot najugodnejšega ponudnika;

- da je izvajalec strokovno usposobljen izvesti naročilo po tej pogodbi.

(2) Naročnikovo Povabilo k oddaji ponudbe za »Grafično oblikovanje logotipa Gledoskop, ozadja spletne strani in pasic«, št. 4300-9/2016/2 z dne 25. 5. 2016 (v nadaljevanju: Povabilo k oddaji ponudbe), ter ponudba izvajalca št.  z dne  (v nadaljevanju: Ponudba) sta sestavni del te pogodbe.

(3) Predmet pogodbe se bo financiral na podlagi Finančnega načrta naročnika za relevantno leto, ki predstavlja podlago za izvajanje aktivnosti.

2. člen

S to pogodbo se pogodbeni stranki dogovorita o splošnih in posebnih pogojih izvajanja storitve.

**PREDMET POGODBE**

3. člen

(1) S to pogodbo se izvajalec zavezuje, da bo za naročnika izvedel grafično oblikovanje logotipa Gledoskop, ozadja spletne strani in pasic, naročnik pa mu bo za to plačal pogodbeno ceno, določeno v 8. členu te pogodbe.

(2) Naročilo zajema grafično oblikovanje logotipa Gledoskop, ozadja spletne strani in pasic, upoštevajoč ciljno javnost ter naravo projekta, ki je namenjen osveščanju o klasifikacijah otrokom in mladoletnikom potencialno škodljivih programskih vsebin in spodbujanju medijske pismenosti, hkrati pa skladnost s celotno grafično podobo spletne strani.

(3) Pri grafičnem oblikovanju bo izvajalec upošteval želje in navodila naročnika glede grafične podobe logotipa Gledoskop, ozadja spletne strani in pasic glede na celostno grafično podobo spletne strani Gledoskop.

(4) Rok izvedbe storitve je 30 dni od podpisa pogodbe.

**OBVEZE NAROČNIKA IN IZVAJALCA**

4. člen

Naročnik se obvezuje, da bo:

- izvajalcu nudil vse potrebne informacije, s katerimi razpolaga, in so vezane na izvedbo storitve po tej pogodbi

- sodeloval s pooblaščenim predstavnikom izvajalca,

- posredoval svoje zahteve izvajalcu v roku, ki bo omogočal normalno izvedbo pogodbenih storitev,

- zagotovil razpoložljivost človeških, informacijskih in finančnih virov za izvedbo storitev,

- obveščal izvajalca o vseh morebitnih spremembah in na novo nastalih situacijah, ki bi lahko vplivale na izvršitev prevzetih obveznosti.

5. člen

Izvajalec se obvezuje, da bo:

- izvajal storitve po tej pogodbi v skladu z zahtevami naročnika, kvalitetno, s skrbnostjo dobrega strokovnjaka in v skladu z dobrimi poslovnimi običaji,

- izpolnjeval vse predvidene obveznosti v dogovorjenih rokih in na dogovorjen način,

- pisno opozoril naročnika na okoliščine, ki bi lahko otežile ali onemogočile kakovostno in pravilno izvedbo storitev,

- pisno obvestil naročnika o nastopu morebitnih okoliščin, ki bi utegnile vplivati na vsebinsko in časovno izvršitev storitve,

- naročniku omogočal ustrezen nadzor v zvezi z izvajanjem storitev po tej pogodbi – naročniku bo poslal osnutek s predstavitvijo izdelka, ki ga bo naročnik potrdil in pri končnem izdelku upošteval morebitne zahteve naročnika po spremembah in dopolnitvah predmeta naročila,

- poskrbel, da je izdelek pripravljen za posredovanje skrbniku spletne strani v obliki, ki omogoča njegovo implementacijo na spletni strani,

- naknadno prilagodil predmet naročila, v koliko bi se pri testiranju funkcionalnosti na spletni strani pojavile težave.

6. člen

Pogodbeni stranki soglašata, da izvajalec vse materialne avtorske pravice na predmetu te pogodbe prenese na naročnika.

**POOBLAŠČENE OSEBE**

7. člen

(1) S strani naročnika je skrbnik pogodbe .

(2) S strani izvajalca je skrbnik pogodbe , ki bo tudi osebno izvedel storitev po tej pogodbi.

**POGODBENA CENA**

8. člen

(1) Pogodbena cena znaša  EUR brez DDV, kot izhaja iz izvajalčeve ponudbe.

(2) V primeru, da izvajalec svojo obveznost izpolni le delno ali nekakovostno, je naročnik upravičen do sorazmernega zmanjšanja pogodbene cene glede na obseg in kakovost izpolnitve del.

(3) Pogodbeni stranki soglašata, da pogodbena cena vsebuje vse dajatve in stroške, ne vsebuje pa DDV.

(4) Cena je za čas trajanja te pogodbe fiksna.

**PLAČILNI POGOJI**

9. člen

(1) Izvajalec se zavezuje, da bo naročniku po opravljeni storitvi izstavil in poslal e-račun.

(2) Naročnik bo izvajalcu izstavljen račun, ki ga bo predhodno potrdil naročnikov skrbnik te pogodbe, plačal v roku 30 dni od uradnega datuma prejema računa na transakcijski račun izvajalca številka IBAN SI56  odprt pri banki (naziv banke in BIC) .

(3) Če je zadnji dan za plačilo dela prost dan, se šteje, da je zadnji dan za plačilo prvi naslednji delovni dan.

(4) Če naročnik zamudi s plačilom, ima izvajalec pravico zahtevati zakonite zamudne obresti od dneva zapadlosti računov v plačilo do dneva plačila.

**VIŠJA SILA**

10. člen

(1) Pod višjo silo se razumejo vsi nepredvideni in nepričakovani dogodki, ki nastopijo neodvisno od volje pogodbenih strank in ki jih pogodbeni stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.

(2) Izvajalec je dolžan pisno obvestiti naročnika o nastanku višje sile v treh delovnih dneh od njenega nastanka.

(3) Nobena od pogodbenih strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

**POGODBENA KAZEN**

11. člen

(1) V primeru, da izvajalec zamuja z izvedbo storitev iz razlogov, ki niso na strani naročnika ter ne gre za opravičeno zamudo, je izvajalec dolžan plačati pogodbeno kazen v višini 0,5 % od pogodbene vrednosti za vsak dan zamude, vendar največ 10 % od pogodbene cene.

(2) V primeru, da zamuda ali napake pri izvedbi onemogočajo namen oziroma izvedbo posla, lahko naročnik kadarkoli razdre pogodbo in zahteva odškodnino.

(3) V primeru, da se pogodbena kazen ne plača, ima naročnik pravico, da jo odšteje od še neplačanih obveznosti, ki jih ima po tej pogodbi.

**POSLOVNA SKRIVNOST**

12. člen

(1) Pogodbeni stranki soglašata, da bosta vse podatke, ki jih bosta v okviru medsebojnega pogodbenega sodelovanja pridobili ena od druge, šteli za zaupne. To ne velja za podatke, s katerimi sta bili stranki seznanjeni pred podpisom pogodbe ali so bili javno objavljeni.

(2) Stranki bosta podatke iz prvega odstavka tega člena uporabljali zgolj za namene in dosego ciljev, ki sta jih opredelili s to pogodbo. Uporaba podatkov v druge namene je dovoljena le s pisno privolitvijo nasprotne stranke.

(3) Stranki se zavezujeta, da podatkov iz prvega odstavka tega člena ne bosta sporočali nepooblaščenim osebam, kakor jim tudi ne bosta izročali in dajali na vpogled dokumentov in njihovih kopij, ki take podatke vsebujejo. Ta obveznost velja tudi po preteku veljavnosti te pogodbe.

(4) Stranki se zavezujeta, da bosta na zahtevo nasprotne stranke vrnili vse dokumente in njihove kopije, pridobljene v okviru medsebojnega pogodbenega sodelovanja, ki vsebujejo podatke iz prvega odstavka tega člena.

**PROTIKORUPCIJSKA KLAVZULA**

13. člen

V primeru, da se ugotovi, da je pri izvedbi javnega naročila, na podlagi katerega je podpisana ta pogodba, ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

**ODSTOP OD POGODBE**

14. člen

(1) Pogodba lahko preneha veljati le na podlagi sporazuma ali z odpovedjo, ki jo lahko poda katera koli pogodbena stranka s pisnim obvestilom, vendar le v primeru, če nasprotna stranka ne izpolnjuje svojih pogodbenih obveznosti.

(2) Odpovedni rok za obe pogodbeni stranki znaša 7 dni, razen če je dogovorjeno drugače. Odpovedni rok prične teči z dnem sklenitve sporazuma oziroma z dnem vročitve pisne odpovedi pogodbe nasprotni pogodbeni stranki.

(3) Če se med opravljanjem del po tej pogodbi izkaže, da se izvajalec ne drži pogodbenih pogojev oziroma da dela ne opravlja v skladu s pogodbo, ga naročnik na to opozori. Če v roku 2 dni od dneva prejema opozorila izvajalec dela ne prilagodi zahtevam naročnika oziroma določilom pogodbe, lahko naročnik takoj po preteku tega roka pogodbo enostransko razdre, izvajalec pa mu je dolžan povrniti morebitne stroške in nastalo škodo.

(4) Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.

**REŠEVANJE SPOROV**

15. člen

(1) Morebitne spore, ki bi nastali v zvezi z izvajanjem te pogodbe, bosta pogodbeni stranki skušali rešiti sporazumno.

(2) Morebitne spore iz te pogodbe, ki jih pogodbeni stranki ne bi mogli rešiti sporazumno, rešuje stvarno pristojno sodišče v Ljubljani.

**KONČNE DOLOČBE**

16. člen

(1) Pogodba je sklenjena z dnem podpisa zadnje od obeh pogodbenih strank.

(2) Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki.

17. člen

Za urejanje razmerij, ki niso izrecno določena s to pogodbo, se uporabljajo določila zakona, ki ureja obligacijska razmerja, in določila drugih veljavnih predpisov, ki urejajo s pogodbo opredeljena medsebojna razmerja.

18. člen

Pogodba je sestavljena v štirih (4) enakovrednih izvodih, od katerih prejme naročnik dva (2) izvoda in izvajalec dva (2) izvoda.

|  |  |
| --- | --- |
| IZVAJALEC:       | NAROČNIK: **Agencija za komunikacijska omrežja in storitve Republike Slovenije** Franc DolencDirektor |
| V ………………., dne ………………..  | V Ljubljani, dne ……………….  |

Priloge:

- Ponudba št.  z dne , katere del je predračun,

- Povabilo k oddaji ponudbe za »Grafično oblikovanje logotipa Gledoskop, ozadja spletne strani in pasic«, št. 4300-9/2016/2 z dne 25. 5. 2016.

OBR-4

**REFERENCE PONUDNIKA**

Izpolnite preglednico s podatki v skladu z zahtevami iz povabila.

|  |  |
| --- | --- |
| **Naslov projekta / opis predmeta naročila** |       |
| **Član projektne skupine[[1]](#footnote-1)** |       |
| **Vrednost projekta / naročila (brez DDV)** |       |
| **Leto izvedbe projekta / naročila** |       |
| **Kontaktna oseba pri naročniku, ki lahko potrdi referenco (ime in priimek, e-pošta / tel. št.)** |       |

OBR-5

**NAGRADE IN/ALI PRIZNANJA PONUDNIKA**

Izpolnite preglednico s podatki v skladu z zahtevami iz povabila.

|  |  |
| --- | --- |
| **Naslov projekta / opis predmeta naročila** |       |
| **Vrednost projekta / naročila (brez DDV)** |       |
| **Leto izvedbe projekta / naročila** |       |
| **Nagrada ali priznanje, podeljena za oblikovalske dosežke pri zadevnem projektu oz. naročilu z letnico in krajem podelitve**  |       |
| **Kontakt organizacije, ki je nagrado in/ali priznanje podelila in lahko potrdi verodostojnost navedbe** |       |

OBR-6

**SEZNAM PROJEKTNE SKUPINE**

Pri izvedbi javnega naročila bodo sodelovali naslednji strokovnjaki ponudnika z ustrezno izobrazbo in izkušnjami s področja predmeta tega javnega naročila:

|  |  |  |
| --- | --- | --- |
| **Zap. št.** | **Ime in priimek** | **Izobrazba** |
| 1. |       |       |
| 2.  |       |       |
| 3.  |       |       |
| 4. |       |       |
| 5. |       |       |

Dne: \_\_\_\_\_\_\_\_\_ Žig in podpis ponudnika:

 \_\_\_\_\_\_\_\_\_\_\_\_\_\_\_\_\_\_\_\_

1. Ponudnik navede le pri referencah, ki jih prilaga za zaposlenega iz projektne skupine (skladno s tretjim odstavkom poglavja C.). [↑](#footnote-ref-1)